Úradný vestník L 351 , 23/12/1997 S. 0067 - 0068



Rozhodnutie Komisie z 5. decembra 1997, ktorým sa v zásade uznáva úplnosť dokumentácie predloženej na podrobné preskúmanie možného zaradenia účinných látok CGA 245704, flazasulfuronu, jadrového vírusu polyédra Spodoptera exigua, imazosulfuronu, pymetrozinua sulfosulfuronu do prílohy I k smernici Rady 91/414/EHS týkajúcej sa uvádzania prípravkov na ochranu rastlín na trh (Text s významom pre EHP) (97/865/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/414/EHS z 15. júla 1991 týkajúcu sa uvádzania prípravkov na ochranu rastlín na trh [1], naposledy zmenenú a doplnenú smernicou 97/57/ES [2], a najmä na jej článok 6 ods. 3, keďže smernica Rady 91/414/EHS (ďalej len "smernica") ustanovila vypracovanie zoznamu spoločenstva účinných látok povolených na použitie do prípravkov na ochranu rastlín; keďže žiadatelia predložili orgánom členských štátov dokumentáciu pre šesť účinných látok na zaradenie týchto účinných látok do prílohy I k smernici; keďže dokumentáciu pre účinnú látku CGA 245704 predložila spoločnosť Novartis Crop Protection AG francúzskym orgánom 15. októbra 1996; keďže dokumentáciu pre účinnú látku flazasulfuron predložila spoločnosť ISK Biosciences španielskym orgánom 16. decembra 1996; keďže dokumentáciu pre účinnú látku jadrový vírus polyédra Spodoptera exigua predložila spoločnosť Biosys holandským orgánom 12. júla 1996; keďže dokumentáciu pre účinnú látku imazosulfuron predložila spoločnosť Urania Agrochem GmbH nemeckým orgánom 27. júna 1996; keďže dokumentáciu pre účinnú látku pymetrozin predložila spoločnosť Novartis Crop Protection AG nemeckým orgánom 4. septembra 1996; keďže dokumentáciu pre účinnú látku sulfosulfuron predložila spoločnosť Monsanto írskym orgánom 24. apríla 1996; keďže uvedené orgány informovali Komisiu o výsledkoch úvodného preskúmania úplnosti dokumentácie z hľadiska požiadaviek na údaje a informácie stanovené v prílohe II a najmenej pre jeden prípravok na ochranu rastlín obsahujúci príslušnú účinnú látku v prílohe III k smernici; keďže žiadatelia následne v súlade s ustanoveniami článku 6 ods. 2 predložili dokumentáciu Komisii a ostatným členským štátom; keďže Komisia predložila dokumentácie pre flazasulfuron, jadrový vírus polyédra Spodoptera exigua a pymetrozin Stálemu výboru pre zdravie rastlín 29. mája 1997; keďže Komisia predložila dokumentáciu pre CGA 245704 Stálemu výboru pre zdravie rastlín 19. júna 1997; keďže rozhodnutie týkajúce sa imazosulfuronu a sulfosulfuronu bolo predložené Stálemu výboru pre zdravie rastlín 11. júla 1997; keďže článok 6 ods. 3 smernice vyžaduje vydanie úradného potvrdenia na úrovni spoločenstva o tom, že všetku dokumentáciu je možné považovať v zásade za spĺňajúcu požiadavky na údaje a informácie stanovené v prílohe II a najmenej pre jeden prípravok na ochranu rastlín obsahujúci príslušnú účinnú látku v prílohe III k smernici; keďže toto potvrdenie je potrebné na to, aby bolo možné vykonať podrobné preskúmanie dokumentácie a takisto na to, aby členské štáty mohli vydať dočasné registrácie pre prípravky na ochranu rastlín, ktoré obsahujú túto účinnú látku, pričom musia byť splnené podmienky stanovené v článku 8 ods. 1 smernice a najmä podmienka o vykonaní podrobného vyhodnotenia účinných látok a prípravkov na ochranu rastlín vzhľadom na požiadavky stanovené v smernici; keďže týmto rozhodnutím sa nevylučuje možnosť žiadať od žiadateľa ďalšie údaje alebo informácie, keby sa počas podrobného preskúmania ukázalo, že takéto údaje alebo informácie sú potrebné na prijatie rozhodnutia; keďže členské štáty a Komisia súhlasia s tým, že Francúzsko vykoná podrobné preskúmanie dokumentácie pre CGA 245704, že Španielsko vykoná podrobné preskúmanie dokumentácie pre flazasulfuron, že Holandsko vykoná podrobné preskúmanie dokumentácie pre jadrový vírus polyédra Spodoptera exigua, že Nemecko vykoná podrobné preskúmanie dokumentácie pre imazosulfuron a pymetrozin a že Írsko vykoná podrobné preskúmanie dokumentácie pre sulfosulfuron; keďže Francúzsko, Španielsko, Holandsko, Nemecko a Írsko podajú Komisii čo najskôr, najneskôr však do jedného roka, správu o záveroch svojho preskúmania, v ktorej budú uvedené všetky odporúčania na zaradenie alebo nezaradenie a všetky s tým súvisiace podmienky; keďže po doručení týchto správ bude pokračovať podrobné preskúmanie s odbornými stanoviskami všetkých členských štátov v rámci Stáleho výboru pre zdravie rastlín; keďže opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 Nasledujúce dokumentácie v zásade spĺňajú požiadavky na údaje a informácie stanovené v prílohe II a pre prípravok na ochranu rastlín obsahujúci príslušnú účinnú látku v prílohe III k smernici pri zohľadnení navrhovaných spôsobov používania: 1. dokumentácia, ktorú Komisii a členským štátom predložila spoločnosť ISK Biosciences na zaradenie účinnej látky flazasulfuron do prílohy I k smernici 91/414/EHS a ktorá bola 29. mája 1997 predložená Stálemu výboru pre zdravie rastlín, 2. dokumentácia, ktorú Komisii a členským štátom predložila spoločnosť Biosys na zaradenie účinnej látky jadrový vírus polyédra Spodoptera exigua do prílohy I k smernici 91/414/EHS a ktorá bola 29. mája 1997 predložená Stálemu výboru pre zdravie rastlín, 3. dokumentácia, ktorú Komisii a členským štátom predložila spoločnosť Novartis Crop Protection AG na zaradenie účinnej látky CGA 245704 do prílohy I k smernici 91/414/EHS a ktorá bola 19. júna 1997 predložená Stálemu výboru pre zdravie rastlín, 4. dokumentácia, ktorú Komisii a členským štátom predložila spoločnosť Urania Agrochem GmbH na zaradenie účinnej látky imazosulfuron do prílohy I k smernici 91/414/EHS a ktorá bola 11. júla 1997 predložená Stálemu výboru pre zdravie rastlín, 5. dokumentácia, ktorú Komisii a členským štátom predložila spoločnosť Novartis Crop Protection AG na zaradenie účinnej látky pymetrozin do prílohy I k smernici 91/414/EHS a ktorá bola 29. mája 1997 predložená Stálemu výboru pre zdravie rastlín, 6. dokumentácia, ktorú Komisii a členským štátom predložila spoločnosť Monsanto na zaradenie účinnej látky sulfosulfuron do prílohy I k smernici 91/414/EHS a ktorá bola 11. júla 1997 predložená Stálemu výboru pre zdravie rastlín. Článok 2 Toto rozhodnutie je adresované členským štátom. V Bruseli 5. decembra 1997 Za Komisiu Franz Fischler člen Komisie [1] Ú. v. ES L 230, 19.8.1991, s. 1. [2] Ú. v. ES L 265, 27.9.1997, s. 87. --------------------------------------------------